NOTĂ INFORMATIVĂ
la proiectul legii privind modificarea şi completarea unor acte legislative
 
În vederea creării cadrul juridic necesar aplicării Legii nr. 130 din 08 iunie 2012 privind regimul armelor şi al muniţiilor cu destinaţie civilă, care intră în vigoare la 26 octombrie 2013, Ministerul Afacerilor Interne a elaborat proiectul legii privind modificarea şi completarea unor acte legislative.
Proiectul prevede modificarea şi completarea Legii nr. 451-XV din 30 iulie 2001 privind reglementarea prin licenţiere a activităţii de întreprinzător, Codului contravenţional al Republicii Moldova nr. 218-XVI din 24 octombrie 2008, Codului penal al Republicii Moldova nr. 985-XV din 18 aprilie 2002 şi anexei la Legea nr. 160 din 22 iulie 2011 privind reglementarea prin autorizare a activităţii de întreprinzător.
Conform prevederilor art.3 alin.(3) lit.f) din Legea nr. 130 din 08 iunie 2012 privind regimul armelor şi al muniţiilor cu destinaţie civilă, de competenţa Ministerului Afacerilor Interne ţine eliberarea licenţelor pentru desfăşurarea activităţilor licenţiate în domeniul controlului circulaţiei armelor şi muniţiilor cu destinaţie civilă.
Astfel, atr.6, alin.(1) din Legea nr. 451-XV din 30 iulie 2001 privind reglementarea prin licenţiere a activităţii de întreprinzător, se completează cu lit.g) şi în acest mod Ministerul Afacerilor Interne devine autoritate de licenţiere. Pentru a trece din competenţa Camerei de Licenţiere în competenţa Ministerului Afacerilor Interne atribuţiile privind licenţierea în domeniul controlului armelor şi muniţiilor cu destinaţie civilă, la art.8 alin.(1) lit.a) din Legea nr. 451-XV din 30 iulie 2001 privind reglementarea prin licenţiere a activităţii de întreprinzător, pct.21 se abrogă, iar art.8 alin.(1) se completează cu lit.g), care se completează cu punctele 45), 46) şi 47).
Prin urmare, de către Ministerul Afacerilor Interne vor fi supuse reglementării prin licenţiere genurile de activitate prevăzute la art.58 din Legea nr. 130 din 08 iunie 2012 privind regimul armelor şi al muniţiilor cu destinaţie civilă, şi anume: desfăşurarea operaţiunilor de import şi de comercializare a armelor şi a muniţiilor, desfăşurarea operaţiunilor de reparare a armelor şi  desfăşurarea operaţiunilor de producere a armelor şi/sau a muniţiilor.
Luînd în considerare prevederile art.7 alin.(2), art.18 alin.(3) şi art. 19 alin. (3) din Legea nr. 130 din 08 iunie 2012 privind regimul armelor şi al muniţiilor cu destinaţie civilă, precum şi faptul că dreptul de procurare, deţinere sau, după caz, de port şi folosire a armelor letale ori a armelor neletale supuse autorizării se anulează pentru o perioadă de 5 ani, iar dreptului de proprietate prin interdicţia de posesie a armelor se limitează pe un termen de 5 ani şi dreptului de deţinere sau de port şi de folosire a armelor se suspendă pe un termen de 5 ani, proiectul prevede modificarea dispoziţiei alin.(5) al art.36 din Codul contravenţional, în vederea majorării termenului privind privarea de dreptul de a deţine armă şi de portarmă pe un termen de pînă la 5 ani. 
 Din sancţiunea alin.(1) al art. 360 din Codul contravenţional, se exclude răspunderea persoanelor fizice pentru comercializarea armelor către persoanele care nu sînt autorizate în modul stabilit, deoarece calificarea acestei fapte se încadrează perfect în dispoziţia aliniatului (2) al aceluiaşi articol, întrucît conform prevederilor art.5 alin. (4) şi art.18 alin.(9) din Legea nr. 130 din 08 iunie 2012 privind regimul armelor şi al muniţiilor cu destinaţie civilă, „comercializarea” este o formă de „înstrăinare”. 
Dispoziţia alin.(3) al art.360 din Codul contravenţional se modifică în conformite cu prevederile art.18 alin.(8) şi (9), precum şi art.19 alin.(9) din Legea nr. 130 din 08 iunie 2012 privind regimul armelor şi al muniţiilor cu destinaţie civilă, potrivit cărora în cazul limitării dreptului de proprietate prin interdicţia de posesie a armelor sau limitării dreptului de proprietate prin interdicţia de posesie a armelor pe un termen de 5 ani, deţinгtorul armelor este obligat ca, în termen de 10 zile de la data la care i s-a adus la cunoştinţă măsura, să depună armele şi întreaga cantitate de muniţii aferente la organul de poliţie în a cărui rază de competenţă teritorială îşi are domiciliul în vederea înstrăinării sau depozitării, iar din momentul survenirii situaţiilor specificate la art.18  alin.(1) lit.b) sau c) a aceluiaşi act legislativ, titularul dreptului de proprietate asupra armelor este obligat ca, în cel mult 15 zile, să înstrăineze ori să depună arma la un armurier autorizat pentru înstrăinare.
La art.361 din Codul contravenţional, alin.(2) se abrogă, iar prevederile acestuia se comasiază cu dispoziţia alin.(3), care se modifică în concordanţă cu prevederile art.16 din Legea nr. 130 din 08 iunie 2012 privind regimul armelor şi al muniţiilor cu destinaţie civilă. Concomitent, dispoziţia alin.(4) se expune în redacţie nouă, deoarece „procurarea, purtarea, păstrarea, repararea armelor neînregistrate în modul stabilit sau fără documente de provenienţă” constituie „deţinere ilegală a armelor”, asupra cărora trebuie să fie aplicată confiscarea specială. Dispoziţia alin.(6) se modifică şi se completează cu sintagma „sau în locuri aglomerate, cum ar fi: stadioane, instituţii de învăţгmînt, instituţii ale autorităţilor publice centrale, instanţe judecătoreşti, locaşuri sfinte, săli de spectacol şi adunări publice, precum şi în alte locuri unde folosirea acestor arme este interzisă prin lege” unde se interzice aflarea cu armă letală sau neletală conform prevederilor art.4 alin.(14) lit.a) din Legea nr. 130 din 08 iunie 2012 privind regimul armelor şi al muniţiilor cu destinaţie civilă. 
Dat fiind faptul, că potrivit prevederilor art.5 alin.(6) din Legea nr. 130 din 08 iunie 2012 privind regimul armelor şi al muniţiilor cu destinaţie civilă, portul armelor albe este interzis, cu excepţia cuţitelor de vînătoare pe terenurile destinate vînatului pentru care este autorizat, art.361 din Codul contravenţional se completează la final cu alin.(7). 
Dispoziţia alin.(1) al art. 362 din Codul contravenţional se modifică în conformitate cu prevederile art.10 alin.(5), art.11 alin.(1) şi art.23 alin.(1) din Legea nr. 130 din 08 iunie 2012 privind regimul armelor şi al muniţiilor cu destinaţie civilă. 
Pentru înăsprirea regimului armelor letale şi neletale, art.362 se completează cu alin.(11) care prevede „încălcarea termenului de înştiinţare a poliţiei privind schimbarea locului de păstrare a armei sau a termenului de a se prezenta la poliţie în vederea obţinerii permisului de armă sau a certificatului de deţinător într-o perioadă mai mare de 6 luni”.
Dispoziţia alin.(2) al art.362 din Codul contravenţional se modifică în conformitate cu prevederile art.11 din Legea nr. 130 din 08 iunie 2012 privind regimul armelor şi al muniţiilor cu destinaţie civilă, potrivit căruia permisele de armă vor fi eliberate fără termen şi nu va fi necesară prelungirea termenului de valabilitate a acestora, însă o dată la 5 ani se va efectua vizarea acestora.
Pentru aplicarea prevederilor art.18 alin.(1) lit.c) din Legea nr. 130 din 08 iunie 2012 privind regimul armelor şi al muniţiilor cu destinaţie civilă, art. 362 din Codul contravenţional, la final se completează cu alin.(3). 
Luînd în considerare faptul că art.361 alin.(3) din Codul contravenţional se modifică şi va prevedea „depăşirea limitei de aplicare a armelor letale şi neletale”, art. 363 din Codul contravenţional se abrogă.
În acelaşi timp, se modifică dispoziţia art.290 din Codul penal, astfel încît pentru deţinerea ilegală a armelor de vînătoare cu ţeava lisă va surveni răspunderea penală, dat fiind faptul că deţinerea ilegală şi aplicarea acestora implică consecinţe şi mai grave decît în cazul armelor cu ţeava ghintuită.
Proiectul prevede operarea modificărilor şi completărilor în anexa la Legea nr. 160 din 22 iulie 2011 privind reglementarea prin autorizare a activităţii de întreprinzător, în care, la compartimentul „Ministerul Afacerilor Interne”, poziţiile 1-6 se abrogă şi astfel, compartimentul se  completează cu poziţiile 17–28 cu un cuprins conform prevederilor din anexa nr.2 din Legea nr. 130 din 08 iunie 2012 privind regimul armelor şi al muniţiilor cu destinaţie civilă.	
Cheltuieli financiare sau de altă natură, necesare pentru implementarea proiectului vor fi acoperite din surse extrabugetare, formate din taxele percepute pentru serviciile prestate şi pentru documentele emise în domeniul controlului asupra circulaţiei armelor şi muniţiilor.
Urmare celor relatate şi în scopul creării cadrul juridic necesar aplicării Legii nr. 
130 din 08 iunie 2012 privind regimul armelor şi al muniţiilor cu destinaţie civilă şi perfecţionării cadrului normativ din domeniul de referinţă, considerăm oportună aprobarea proiectului prezentat, care va contribui la eficientizarea activităţii de control şi supraveghere asupra operaţiunilor cu arme şi muniţii, realizarea măsurilor de evidenţг şi control, asigurarea ordinii şi securităţii publice, cît şi apărarea drepturilor şi intereselor legitime ale statului şi cetăţenilor.

Ministrul afacerilor interne				    	        Dorin RECEAN